text: Meie mällu jääb Raudne Leedi siiski enamasti koos Ühendriikide presidendi Ronald Reaganiga kui külma sõja võitja, Nõukogude impeeriumi lammutaja ja meie kindel toetaja hiljemgi. Kümme aastat tagasi ilmunud raamatus «Statecraft» («Riigivalitsemiskunst») andis Thatcher soovituse võtta kolm Balti riiki NATO liikmeks: «Need arenenud, väga andekad ja üdini Euroopa rahvad näevad end osana läänest ja tahavad olla sellega tihedasti lõimitud. Venemaal ei ole õigust seista nende teel.»